Ideea unui partid al proştilor i-a venit lui Cezar Popescu în urmă cu mulţi ani, într-o discuţie cu prietenii lui. Anul acesta, bărbatul a decis să meargă cu gluma mai departe şi să înregistreze marca.

"Ce nu face omul pentru plăcerea lui? Eu am înregistrat brand-ul la OSIM sub denumirea „Partidul Proştilor", dar numai la trei clase. El nu este un partid, acum. Poate îl vom face. Deocamdată este un partid cu tentă umoristică," a explicat Cezar Popescu, fondator „Partidul Proștilor".

Cu umor primesc şi ieşenii vestea că a fost înregistrat un Partid al Proştilor.

"Dacă am ajuns să înregistrăm „Partidul Proștilor", pe când „Partidul Nebunilor"? Şi să vedeţi cum se fac două partide."

Sub numele „Partidul Proştilor", membrii pot să difuzeze programe radio-tv numai cu caracter umoristic, dar şi să organizeze activităţi sportive şi culturale. Marca „Partidul Proştilor" a fost înregistrată pentru o perioadă de nouă ani.